5 जउने दिन इस्राएल क लोग सीसरा क हराएन उ दिन दबोरा अउर अबीनोअम क पूत बाराक इ गीत क गाएसः
2 "इस्राएल क लोग अपने क जुद्ध बरे तइयार किहन।
उ पचे जुद्ध मँ भाग लेइ बरे खुद आएन।
यहोवा क बखान करा!
3 "राजा लोग, सुना।
सासक लोगो, धियान द्या।
मइँ गाउब।
मइँ खुद यहोवा क बरे गाउब।
क परमेस्सर क स्तुति करब।
4 "हे यहोवा, अतीत मँ तू सेईर देस स आया।
तू एदोम प्रदेस स चलकर आया,
अउर धरती काँप उठी।
गगर बरसा किहेस,
मेघन जल गिराएन।
5 पर्वत, यहोवा सिनाई पर्वत क परमेस्सर क समन्वा,
यहोवा, इस्राएल क लोगन क परमेस्सर क समन्वा काँप उठेन।
अउर याएल क समइ मँ, राजमार्गन सूना रहेन।
काफिले अउ राही, गौण पथन स चलत रहेन।
7 "इस्राएल मँ कउनो जोधा नाहीं रहा,
हे दबोरा, जब तलक तू नाहीं आएस रहा,
जब तलक तू इस्राएल क महतारी बनिके न खड़ी भइउ रहा हुआँ कउनो फउजी नाहीं रहा।
उ पचे नगर-द्वार पइ जुद्ध करइँ।
इस्राएल क चालीस हजार फउजियन मँ,
कउनो ढाल अउ भाला नाहीं पाइ सका।
9 "मोर हिरदय इस्राएल क सेनापतियन क संग अहइ।
इ सबइ सेनापति खुद आपन इच्छा स जुद्ध मँ गएन।
यहोवा प्रसंसा करा।
10 "सफेद गदहन पइ सवार होइवाले लोगो तू पचे,
अउर तु जउन राजपथे पइ अहा, धियान द्या।
पानी वाले कुअँन पइ, सुना जा सकत ह।
लोग यहोवा क विजय गीत गावत ह।
उ पचे इस्राएल मँ यहोवा अउ ओकर वीरन क विजय-कथा कहत हीं।
नगर दुआरन पइ लड़ेन अउर विजयी भएन।
12 "दबोरा जागा, जागा!
जागा, जागा गीत गावा जागा,
आपन दुस्मनन क धरा!
13 "तउ कछू मनइयन ताकतवर मनइयन स लड़इ बरे गएन।
यहोवा क लोगो, सक्तीसाली सिपाहियन क खिलाफ मोरे संग आवा।
14 "एप्रैम क कछू लोग अमालेक क पहाड़ी प्रदेस स आएन।
हे बिन्यामीन, तू अउर तोहार लोग ओन मनइयन क अनुसरण किहन।
माकीर क परिवार समूह स सेनापतियन आगे आएन।
कॉसे क दण्ड क संग जबूलून परिवार समूह स नेता लोग आएन।
15 इस्साकार क नेता दबोरा क संग रहेन।
इस्साकार क परिवार समूह बाराक क बरे सच्चा रहा।
उ सबइ मनई पैदल ही घाटी मँ पठवा गएन।
"रूबेन तोहार फउज मँ बहोत सारे बहादुर सिपाही अहइ।
16 एह बरे आपन भेड़वाले देवार स लगे तू सबहिं काहे बइठा अहा?
रूबेन क वीर फउजियन जुद्ध बरे बहोत जियादा सोचेन।
किन्तु उ पचे घर बइठेन भेड़िन बरे बजाइ जा रहेन संगीत क अनकत रहेन।
17 गिलाद क लोग यरदन नदी क पार आपन डेरन मँ पड़ा रहेन।
ऐ, दान क लोगो, जहाँ तलक बात तोहार पचन्क अहइ तू पचे जहाजन क संग काहे चिपका रह्या?
आसेर क लोग सागर तट पइ पड़ा रहेन।
उ पचे आपन सुरच्छित बन्दरगाहन मँ डेरा डाएन।
18 "किन्तु जबूलून क लोग अउर नप्ताली क लोग,
मैदान क ऊच छेत्रन मँ जुद्ध क खतरे मँ जीवन क डाएन।
19 राजा लोग आएन, उ पचे लड़ेन,
उ समइ कनान क राजा लोगन,
किन्तु उ पचे इस्राएल क लोगन क कउनो सम्पति नाहीं लइ जाइ सकेन।
20 गगन क नछत्रन जुद्ध किहेन।
नछत्रन आपन पथ स, सीसरा स जुद्ध किहन।
21 कीसोन नदी, सीसरा क फउजियन क बहाइ लइ गइ,
उ पुरानी नदी-कीसोन नदी।
मोर आतिमा, सक्ती स आगे बढ़ा!
22 उ समइ घोड़न क खरन भुइँया क पीटेन।
सीसरा क सक्तीसाली घोड़न भागत गएन, भागत गएन।
23 "यहोवा क दूत कहेस, 'मेरोज नगर क अभिसाप द्या।
लोगन क अभिसाप द्या।
मेहररूअन मँ स सब स जियादा धन्य होइ।
25 सीसरा जल माँगेस,
किन्तु याएल दूध दिहस,
मलाई लिआएस।
26 याएल बाहेर गइ अउर तम्बू क खूँटी लिआएस।
ओकर दाहिने हाथे मँ हथौ़डा रहा जेका मजदूर काम लिअवतेन।
अउर उ सीसरा पइ हथौरा चलाएस।
उ ओकरे मूँड़ चूर किहेस।
उ ओकरे मूँड़ क एक कइँती स बेधेस।
27 उ याएल क गोड़न क बीच बूड़ा।
उ मर गवा।
उहुवँइ पड़ गवा।
उ ओकरे गो़ड़न क बीच बूड़ा।
उ मर गवा जहाँ सीसरा बूड़ा।
हुवँइ उ गिरा, मर गवा।
अउर पर्दन स झाँकत भइ चिचियाइ उठी।
'सीसरा क रथ क आवई मँ देरी काहे भवा?
29 "सब स चतुर ओकर सेविकन जवाब ओका देतिन,
हाँ सेविका ओका जवाब देत।
30 'निहचइ ही उ पचे विजय पाएन ह,
निहचय ही उ पचे आपुस मँ चिजियन क बाँटत हीं।
एक ठु या दुइ लड़की, हर फउजी क दीन्ह जात हीं।
संभव अहइ सीसरा कउनो रंगा ओढ़ना लेत अहइ,
संभव अहइ इ एक कढ़े ओढ़ना क टूका होइ,
31 "हे यहोवा, इ तरह तोहार, दुस्मन मर-मिट जाइँ।
तउ देस मँ चालीस बरिस तक सान्ति रही।
Awadhi Bible: Easy-to-Read Version. Copyright © 2005 Bible League International.
